CELEX: 32017R1941
Language: lv
Date: 2017-10-24 00:00:00
Title: Komisijas Regula (ES) 2017/1941 (2017. gada 24. oktobris), ar ko groza Eiropas Parlamenta un Padomes Regulas (EK) Nr. 66/2010 par ES ekomarķējumu II pielikumu (Dokuments attiecas uz EEZ. )

25.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 275/9
            
         KOMISIJAS REGULA (ES) 2017/1941
   (2017. gada 24. oktobris),
   ar ko groza Eiropas Parlamenta un Padomes Regulas (EK) Nr. 66/2010 par ES ekomarķējumu II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 15. pantu,
   tā kā:
   
               (1)
            
            
               Regula (EK) Nr. 66/2010 sniedz vispārīgas vadlīnijas par ES ekomarķējuma logotipa formu. Specifiskas vadlīnijas sniedzamas atsevišķā dokumentā pēc tam, kad notikusi apspriešanās ar dalībvalstu kompetentajām iestādēm un ES Ekomarķējuma komiteju.
            
         
               (2)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 66/2010 16. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulas (EK) Nr. 66/2010 II pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 24. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 27, 30.1.2010., 1. lpp.
   
   
      PIELIKUMS
      “
            II PIELIKUMS
            
               ES ekomarķējuma forma
            
            ES ekomarķējums ir vienā no šīm formām:
            
                         
                     
                     
                        Marķējuma pamatforma:
                        
                           
                     
                  
                         
                     
                     
                        Pēc izvēles – marķējums ar teksta logu (iespēja uzņēmējam šo teksta logu izmantot, un izmantotajam tekstam jābūt tādam, kāds norādīts attiecīgajos produktu grupas kritērijos):
                        
                           
                     
                  
                         
                     
                     
                        Uz produkta norāda arī ES ekomarķējuma reģistrācijas numuru. Tam ir šāda forma:
                        
                           
                        kurā xxxx apzīmē reģistrācijas valsti, yyy – produktu grupu un zzzzz – kompetentās iestādes piešķirto numuru.
                     
                  Turpmākus norādījumus par ES ekomarķējuma logotipa dizainu un izmantošanu Eiropas Komisija sniegs pēc apspriešanās ar ES Ekomarķējuma komiteju atsevišķā vadlīniju dokumentā.
         ”